SUPER เผยโรงไฟฟ้าโซลาร์ฯของบ.ย่อย COD อีก 13.90 MW
SUPER เผยโรงไฟฟ้าพลังงานแสงอาทิตย์ของบ.ย่อย COD ให้กับการไฟฟ้าส่วนภูมิภาคจำนวน 2 โครงการอีก 13.90 MW ในวันนี้ ส่งผลให้ปัจจุบันบริษัทย่อย COD ให้กับกฟภ. รวมแล้ว 11 โครงการ กำลังการผลิตรวม 50.85 เมกะวัตต์
3 ธ.ค. 2558

บริษัท ซุปเปอร์บล๊อก จำกัด (มหาชน) หรือ SUPER ระบุว่า วันนี้โครงโรงไฟฟ้าพลังงานแสงอาทิตย์ ของบริษัทย่อย ได้จ่ายไฟฟ้าเข้าระบบเชิงพาณิชย์  (COD)  ให้กับการไฟฟ้าส่วนภูมิภาคจำนวน 2 โครงการ กำลังการผลิตรวม 13.90 เมกะวัตต์ ส่งผลให้ปัจจุบันบริษัทย่อย COD ให้กับกฟภ. รวมแล้ว 11 โครงการ กำลังการผลิตรวม 50.85 เมกะวัตต์
สำหรับโครงการที่จ่ายไฟฟ้าเข้าระบบในวันนี้ ได้แก่ โครงการเขาทราย ของบริษัท เฮลท์ แพลนเน็ท เมเนจเม้นท์ (ประเทศไทย) หรือ HPM ขนาด 8 เมกะวัตต์ และโครงการวังหลุม ของบริษัท มีเดียมาร์ค จำกัด (MM) ขนาด 5.90 เมกะวัตต์ โดยทั้งสองโครงการอยู่ในจ.พิจิตร